ประกาศจังหวัดลำปางประกาศจังหวัดลำปางเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใด เพื่อให้บั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ สมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดลำปางโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยตลอดจนการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใด เพื่อให้บั้งไฟ พลุ ตะไล โคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศดังนี้ข้อ๑ ประกาศนี้เรียกว่า ประกาศจังหวัดลำปางเรื่อง มาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใด เพื่อให้บั้งไฟ พลุ ตะไล โคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศข้อ๒[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ประกาศนี้ให้ใช้บังคับในเขตพื้นที่จังหวัดลำปางในกรณีที่มีประกาศหรือคำสั่งใดซึ่งขัดหรือแย้งกับประกาศนี้ให้ปฏิบัติตามประกาศนี้แทนข้อ๔ ในประกาศนี้บั้งไฟ หมายความถึงวัตถุที่ใช้สำหรับจุดให้พุ่งขึ้นไปสู่อากาศ ลำตัวทำจากท่อทรงกระบอกหรือรูปร่างอย่างอื่นโดยข้างในบรรจุเชื้อเพลิงดินประสิวหรือเชื้อเพลิงอย่างอื่นและให้รวมถึงสิ่งที่ทำจากวัสดุอื่นที่ไม่ใช่ท่อทรงกระบอกด้วยโดยมีหางยาวเป็นไม้ไผ่หรือวัสดุอื่นที่คล้ายคลึงกันผูกมัดหรือผนึกเข้ากับลำตัวเพื่อถ่วงดุลให้เคลื่อนที่ขึ้นไปสู่อากาศได้อย่างสมดุลหรือบางชนิดอาจไม่มีหางก็ได้ท่อลำตัวจะเจาะรูบริเวณจุดศูนย์กลางหรือบริเวณส่วนใดส่วนหนึ่งของวงท่อเพื่อใช้จุดชนวนเชื้อเพลิงและเป็นช่องส่งแรงดันของการปะทุจากข้างในท่อเพื่อขับเคลื่อนบั้งไฟให้พุ่งขึ้นไปสู่อากาศ และให้หมายความรวมถึงวัตถุอื่นใดที่คล้ายคลึงกันหรือที่เรียกชื่ออย่างอื่น เช่น บอกไฟ บ้องไฟ เป็นต้นตะไล หมายความถึงวัตถุที่ใช้สำหรับจุดให้พุ่งขึ้นไปสู่อากาศลำตัวทำจากท่อทรงกระบอกโดยข้างในบรรจุเชื้อเพลิงดินประสิวหรือเชื้อเพลิงอย่างอื่นไม่มีหางแต่มีปีกเป็นรูปวงกลมล้อมรอบท่อลำตัวปีกมีลักษณะเป็นวัสดุแผ่นบางมีขนาดกว้างพอสมดุลกับลำตัวท่อนดัดโค้งล้อมรอบท่อ โดยมีท่อลำตัวทรงกระบอกข้างในบรรจุเชื้อเพลิงดินประสิวหรือเชื้อเพลิงอย่างอื่นวางขวางอยู่ข้างในวงปีกโดยวางตามแนวเส้นผ่าศูนย์กลางของวงปีกปลายท่อทั้งสองข้างบรรจบกับวงปีกด้านใน ท่อลำตัวเจาะรูเพื่อเป็นที่จุดชนวนเชื้อเพลิงและเพื่อส่งแรงดันของการปะทุจากข้างในท่อเพื่อขับเคลื่อนตะไลให้พุ่งขึ้นไปสู่อากาศและให้หมายความรวมถึงวัตถุอื่นใดอันคล้ายคลึงกัน หรือที่เรียกชื่ออย่างอื่น เช่นบอกไฟจะก่า บอกไฟจักจั่น เป็นต้นพลุ หมายความถึง ดอกไม้เพลิงชนิดหนึ่งบรรจุดินปืนหรือเชื้อเพลิงอย่างอื่นในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วจะมีเสียงแตกดังคล้ายเสียงระเบิด โดยอาจมีแสง สี พุ่งขึ้นไปสู่อากาศด้วยหรือไม่ก็ได้และให้หมายความรวมถึงดอกไม้เพลิงอย่างอื่นที่จุดแล้วมีเสียงระเบิดดังเช่นว่านั้นด้วยซึ่งการผลิต การทำ การสั่งนำเข้า การค้าหรือการจำหน่าย ต้องเป็นไปตามกฎหมายว่าด้วยอาวุธปืน เครื่องกระสุนปืนวัตถุระเบิด และดอกไม้เพลิง กับควบคุมสิ่งเทียมอาวุธปืนโคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูน ที่มีทั้งลักษณะทรงกระบอก ทรงเหลี่ยมหรือที่คล้ายคลึงกัน โดยข้างในโคมจะกลวงเพื่อบรรจุควัน ก๊าซบางชนิด หรือใส่เชื้อเพลิงแล้วจุดไฟไว้ภายในแล้วแต่กรณีเพื่อให้เกิดก๊าชที่มีน้ำหนักเบาและสามารถผลักดันหรือพาโคมให้ลอยขึ้นไปสู่อากาศได้และให้หมายความรวมถึงวัตถุอื่นใดที่คล้ายคลึงกัน หรือที่เรียกชื่ออย่างอื่น เช่นว่าวไฟ ว่าวควัน เป็นต้นข้อ๕ ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ ตะไล พลุ โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่ และได้ปฏิบัติตามหลักเกณฑ์แห่งประกาศนี้ผู้ใดกระทำการจุดและปล่อยหรือกระทำการอย่างใดตามที่กล่าวในวรรคหนึ่งโดยไม่ได้รับอนุญาตจากนายอำเภอแห่งท้องที่หรือโดยฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับ ตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙ความตามวรรคหนึ่งมิให้ใช้บังคับกับการจุดและปล่อยในงานที่จังหวัดและหรืออำเภอเป็นผู้จัดให้มีขึ้นความในวรรคหนึ่งไม่ใช้บังคับกับบั้งไฟ ตะไล ที่มีน้ำหนักลำตัว ส่วนควบและอุปกรณ์รวมกันไม่เกิน ๕๐๐กรัม และไม่รวมถึงพลุ โคมลอย โคมไฟ โคมควันข้อ๖ การขออนุญาตจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอยโคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศตามประกาศนี้ให้เจ้าของหรือผู้จัดให้มีการจุดหรือปล่อยบั้งไฟ พลุ ตะไล โคมลอย โคมไฟโคมควันหรือวัตถุอื่นใดที่คล้ายคลึงกันเป็นผู้ขออนุญาตต่อนายอำเภอแห่งท้องที่ที่จะจุดและปล่อยดังกล่าวซึ่งผู้ขออนุญาตจะต้องเป็นบุคคล สัญชาติไทย มีอายุไม่ต่ำกว่า ๒๕ ปีบริบูรณ์และเป็นผู้มีภูมิลำเนาอยู่ในเขตพื้นที่จังหวัดลำปาง โดยให้ขออนุญาตก่อนวันจุดและปล่อยไม่น้อยกว่า ๑๕ วัน ยกเว้นการจุดพลุ ตะไลโคมลอย โคมไฟ โคมควันในงานพิธีกรรมเกี่ยวกับการจัดการศพให้ยื่นขออนุญาตก่อนวันจุดข้อ๗บรรดาการได้รับอนุญาตทั้งหลายตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความรับผิดตามกฎหมายอื่น หากการจุดและปล่อยหรือกระทำการอื่นใดนั้นก่อให้เกิดความเสียหายแก่อากาศยาน อาคาร สถานที่ราชการหรือเกิดความเสียหายแก่ชีวิต ร่างกาย สุขภาพ อนามัย หรือทรัพย์สินของประชาชนหมวด ๑บั้งไฟ ข้อ ๘กำหนดห้วงระยะเวลาในการจุดและปล่อยบั้งไฟ หรือวัตถุอื่นใดอันคล้ายคลึงกันให้ปรากฏตามเงื่อนไข ดังต่อไปนี้(๑) การจัดงานประเพณีบุญบั้งไฟให้กระทำได้ในห้วงเดือนหกตามปฏิทินจันทรคติไทย นับตั้งแต่วันขึ้น ๑ ค่ำเดือน ๖ ถึง วันแรม ๑๕ ค่ำ เดือน ๖ ของทุกปี (ขึ้น ๑ ค่ำ เดือน ๘ เหนือ ถึง แรม ๑๕ค่ำ เดือน ๘ เหนือ) เว้นแต่ได้รับอนุญาตตามความเหมาะสมตาม (๓)(๒)การอนุญาตให้จุดและปล่อยบั้งไฟในการจัดงานประเพณีบุญบั้งไฟจะอนุญาตแต่เฉพาะหมู่บ้านที่เคยมีประวัติการจัดงานประเพณีบุญบั้งไฟมาก่อนเท่านั้นโดยอนุญาตให้จุดและปล่อยได้เพียง ๑ วันต่อปีภายในห้วงระยะเวลาตามที่กำหนดใน (๑)(๓)หมู่บ้านใดที่เคยมีประวัติการจุดและปล่อยบั้งไฟตามประเพณีความเชื่อ นอกเหนือจากห้วงเวลาตาม (๑)อันเป็นการเฉพาะตามเหตุผลความเชื่อของประชาชนในหมู่บ้านต่าง ๆ นายอำเภอแห่งท้องที่อาจพิจารณาอนุญาตได้ตามสมควรโดยจำกัดให้จุดและปล่อยได้เพียง ๑ วันต่อปี(๔)การจุดและปล่อยบั้งไฟ ให้กระทำในระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกา(๕)กรณีมีการเสด็จพระราชดำเนินของพระมหากษัตริย์ พระราชินี หรือพระบรมวงศานุวงศ์ ในพื้นที่จังหวัดลำปางหรือในพื้นที่จังหวัดใกล้เคียง โดยทางเครื่องบินพระที่นั่งให้งดการจุดและปล่อยบั้งไฟโดยเด็ดขาด โดยให้เลื่อนการจุดหรือปล่อยบั้งไฟออกไปตามที่นายอำเภอเห็นสมควรรวมทั้งหากมีกรณีจำเป็นเร่งด่วนหรือมีเหตุอันสมควรเพื่อสวัสดิภาพ ความปลอดภัยหรือเพื่อประโยชน์สุขของประชาชนแล้วให้ผู้ว่าราชการจังหวัดหรือนายอำเภอแห่งท้องที่นั้นมีอำนาจสั่งให้งดหรือเลื่อนการจัดงานหรือการจุดและปล่อยบั้งไฟไปในวันอื่นนอกจากวันที่อนุญาตตามที่เห็นสมควรได้ข้อ๙ กำหนดชนิด ขนาดและจำนวนบั้งไฟหรือวัตถุอื่นใดอันคล้ายคลึงกัน(๑)บั้งไฟที่จะใช้ในการจุดและปล่อยต้องผลิตจากวัสดุหรืออุปกรณ์ที่มีน้ำหนักเบาและไม่มีส่วนผสมของโลหะ เว้นแต่ลวดที่ใช้มัดหรือยึดท่อลำตัวเข้ากับหางบั้งไฟ(๒)สารเคมีที่ผลิตเป็นเชื้อเพลิงของบั้งไฟ จะต้องเป็นโพแทสเซียม (KNO๓) หรือสารดินประสิว โดยไม่อนุญาตให้ใช้สารชนิดอื่นที่ไหม้ปะทุได้ในระดับแรงดันที่สูงกว่าสารดังกล่าวเนื่องจากอาจเกิดการระเบิดอย่างรุนแรง หรืออาจทำให้บั้งไฟขึ้นสู่อากาศได้สูงจนเกิดอันตรายต่อเครื่องบินขณะบินผ่านได้(๓)ขนาดเส้นผ่าศูนย์กลางวงในของท่อลำตัวบั้งไฟหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๓.๕ นิ้ว(๔)อนุญาตให้จุดและปล่อยบั้งไฟ หรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศในแต่ละหมู่บ้านให้จุดและปล่อยได้จำนวนไม่เกิน ๑๕ บั้งต่อหนึ่งวันข้อ๑๐สถานที่จุดและปล่อยบั้งไฟหรือวัตถุอื่นใดที่คล้ายคลึงกันหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศให้กระทำได้ในสถานที่ที่นายอำเภอแห่งท้องที่อนุญาตซึ่งจะต้องไม่อยู่ในเส้นทางการบินและไม่อยู่ในเขตปลอดภัยทางเดินอากาศ ตามประกาศกระทรวงคมนาคม เรื่องกำหนดเขตบริเวณใกล้เคียงสนามบินลำปาง ในท้องที่อำเภอเมืองลำปาง และอำเภอแม่ทะจังหวัดลำปาง เป็นเขตปลอดภัยในการเดินอากาศ พ.ศ. ๒๕๔๔ ลงวันที่ ๓๐ สิงหาคม ๒๕๔๔หรือฉบับที่แก้ไขต่อไปโดยเด็ดขาดข้อ๑๑มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อยบั้งไฟหรือวัตถุอื่นใดที่คล้ายคลึงกัน(๒)ในการจุดและปล่อยบั้งไฟหรือวัตถุอื่นใดที่คล้ายคลึงกัน ห้ามมิให้มีการนับคะแนนการจับเวลา การขานเวลา การขานตัวเลขอื่น ๆหรือกระทำเครื่องหมายหรือสัญลักษณ์ใด อันเป็นการบ่งชี้ถึงการบอกเวลาการขึ้นลงหรือความสูงต่ำของบั้งไฟหรือกระทำการอื่นใดอันเป็นข้อชี้ขาดให้แพ้ชนะกัน(๓)ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยบั้งไฟหรือกระทำการอื่นใดในลักษณะแอบแฝงเพื่อเก็บค่าเข้าชมหรือหารายได้โดยมิชอบ เช่นจัดให้มีการเรี่ยไรหน้างาน การแจกซองฎีกาผ้าป่า การตั้งตู้รับบริจาคหรือการบังคับเรียกเก็บเงินจากผู้เข้าชมงานโดยวิธีอื่นใดข้อ๑๒มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ผู้ได้รับอนุญาตตามความในข้อ ๕ วรรคหนึ่งต้องนำใบอนุญาตมาแสดงต่อพนักงานเจ้าหน้าที่ที่เกี่ยวข้องเมื่อจะทำการจุดและปล่อยบั้งไฟ(๒)ผู้ได้รับอนุญาตตามความในข้อ ๕ วรรคหนึ่ง ต้องนำเลขที่ใบอนุญาตไปเขียนหรือประทับหรือโดยวิธีอื่นใดลงในบั้งไฟในตำแหน่งที่บุคคลทั่วไปสามารถมองเห็นได้อย่างชัดเจนโดยจะต้องเป็นตำแหน่งหรือส่วนที่เหลืออยู่เมื่อบั้งไฟตกลงมาสู่พื้นดินหลังการจุดและปล่อยซึ่งการเขียนหรือประทับหรือโดยวิธีอื่นใดดังกล่าวให้ใช้สี น้ำหมึกหรือสารเคมีอื่นใดที่ทนต่อความร้อนและขูดลบออกได้ยาก(๓) ฐานสำหรับจุดบั้งไฟจะต้องมีความชันหรือความลาดเอียงที่เหมาะสม โดยประการที่จะไม่ทำให้เกิดภยันตรายจากการจุดและปล่อยบั้งไฟต่อผู้เข้าชมงานหรือประชาชนในละแวกใกล้เคียง(๔) ผู้ได้รับอนุญาต ต้องจัดสถานที่จุดและปล่อยบั้งไฟให้มีความปลอดภัยโดยต้องกันหรือจัดให้ผู้เข้าชมหรือบุคคลที่ไม่เกี่ยวข้องอยู่ห่างจากฐานจุดและปล่อยดังกล่าวในระยะไม่น้อยกว่า๓๐ เมตร(๕)นายอำเภออาจพิจารณาให้ผู้ยื่นขออนุญาตจุดหรือปล่อยบั้งไฟจัดให้มีสัญญาประกันภัยเพื่อนำเงินมาชดใช้ความเสียหายกรณีเกิดอุบัติเหตุที่คาดไม่ถึงที่เกิดขึ้นอันเนื่องมาจากการจุดหรือปล่อยบั้งไฟหรือวัตถุอื่นที่คล้ายกันไว้ด้วยก็ได้(๖) ห้ามปิดกั้นทางสาธารณะหรือทางหรือสถานที่เข้าสู่บริเวณงานหรือสถานที่จัดงาน(๗)ผู้ควบคุมการจุดหรือปล่อยบั้งไฟต้องแจ้งให้หอบังคับการบินทราบไม่น้อยกว่า ๑ชั่วโมง ก่อนเริ่มทำการจุดหรือปล่อยบั้งไฟและแจ้งอีกครั้งเมื่อเสร็จสิ้นการจุดหรือปล่อยบังไฟทุกครั้งและต้องเฝ้าฟังการติดต่อจากหอบังคับการบินตลอดเวลาพนักงานเจ้าหน้าที่ตาม(๑) ให้เป็นพนักงานเจ้าหน้าที่ตามที่ผู้ว่าราชการจังหวัดลำปางประกาศกำหนดหมวด ๒ตะไล ข้อ๑๓ การจุดและปล่อยหรือกระทำการอื่นใดให้ตะไลหรือสิ่งอื่นใดอันคล้ายตะไลขึ้นไปสู่อากาศสามารถกระทำได้ในเทศกาลหรือในวาระโอกาสอันสำคัญหรือตามประเพณีความเชื่อของหมู่บ้านหรือชุมชนใด ๆ โดยไม่จำกัดห้วงระยะเวลาแต่จะต้องเป็นไปด้วยความเหมาะสมและได้รับอนุญาตจากนายอำเภอแห่งท้องที่ที่จะจุดและปล่อยตามประกาศนี้ข้อ๑๔ ให้นำความในหมวด ๑ ข้อ ๘ (๔) และ(๕) ข้อ ๙ ข้อ ๑๐ ข้อ ๑๑ และข้อ ๑๒ ของประกาศนี้ มาใช้บังคับกับการจุดและปล่อยตะไลโดยอนุโลมหมวด ๓พลุ ข้อ๑๕กำหนดระยะเวลาหรือห้วงเวลาในการจุดและปล่อย(๑) ให้กระทำได้ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษางานเฉลิมพระเกียรติของพระบรมวงศานุวงศ์หรืองานสดุดีเฉลิมพระเกียรติอื่น ๆ ตามเวลาและตามจำนวนที่เห็นสมควรหรือตามที่ทางราชการกำหนด(๒)ให้กระทำได้ในเทศกาลวันลอยกระทง โดยให้จุดและปล่อยในช่วงเวลา ๑๙.๐๐ นาฬิกา ถึงเวลา๒๔.๐๐ นาฬิกา หรือตามที่นายอำเภอพิจารณาเห็นสมควรตามความเหมาะสม(๓)ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๐๑.๐๐ นาฬิกาของวันที่ ๑ มกราคมของทุกปี หรือตามที่นายอำเภอพิจารณาเห็นสมควรตามความเหมาะสม(๔)ให้กระทำได้ในงานเทศกาลหรืองานรื่นเริงอื่นที่มีการจัดขึ้นเป็นประจำทุกปีงานพิธีกรรมเกี่ยวกับงานศพหรืองานอื่น ๆ ที่มีประวัติหรือมีประเพณีการจุดพลุในงานนั้นมาก่อนรวมทั้งในพิธีเปิดงานที่ทางราชการ องค์กรปกครองส่วนท้องถิ่นจัดให้มีขึ้นหรือตามที่นายอำเภอพิจารณาเห็นสมควรตามความเหมาะสมข้อ๑๖อนุญาตให้จุดพลุที่มีขนาดเส้นผ่าศูนย์กลางท่อไม่เกิน ๔ นิ้วข้อ๑๗ กำหนดสถานที่จุดและปล่อย หรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ(๑)ให้กระทำได้ในสถานที่ราชการ หน่วยงานของรัฐ เอกชนตามที่นายอำเภอแห่งท้องที่พิจารณาอนุญาต(๒)สถานที่จุดและปล่อยพลุ ต้องไม่อยู่บริเวณใกล้เคียงกับสถานีบริการน้ำมันในระยะ ๓๐๐เมตร หรือโรงพยาบาลใด ๆ ในระยะ ๓๐๐ เมตรทั้งนี้ อยู่ในดุลพินิจของนายอำเภอ(๓)ผู้ได้รับอนุญาตจะต้องกำหนด/จัดทำขอบเขตบริเวณที่จุดและปล่อยพลุให้เห็นอย่างชัดเจนเพื่อป้องกันไม่ให้บุคคลอื่นที่ไม่เกี่ยวข้องเข้าใกล้บริเวณที่จุดหรือปล่อยพลุดังกล่าว(๔)ผู้ได้รับอนุญาตจะต้องควบคุมดูแลให้ผู้ที่ได้รับมอบหมายให้ทำหน้าที่จุดและปล่อยพลุ จัดทำที่ยึดท่อ/กระบอกพลุที่จะทำการจุดให้แน่นหนาเพื่อให้เกิดความปลอดภัยขณะที่ทำการจุดรวมถึงจัดเตรียมถังดับเพลิงหรืออุปกรณ์ดับเพลิงไว้ให้พร้อมสำหรับนำมาใช้ได้อย่างทันท่วงทีในกรณีที่มีเหตุข้อ๑๘มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ห้ามผู้ใดจำหน่ายพลุในวัด โรงเรียน ทางสาธารณะ สาธารณสถานหรือในสถานที่ที่ไม่ได้รับอนุญาตให้ค้าดอกไม้เพลิง(๒)พลุที่จะนำมาจุดและปล่อยตามประกาศนี้ต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ตามแบบป.๒) หรือได้รับอนุญาตให้ทำหรือค้าซึ่งดอกไม้เพลิง (ตามแบบ ป.๕)ข้อ ๑๙ให้นำความในหมวด ๑ ข้อ ๘ (๕) ข้อ ๑๑ และข้อ ๑๒ ของประกาศนี้ มาใช้บังคับกับการจุดและปล่อยพลุโดยอนุโลมหมวด ๔โคมลอย โคมไฟ โคมควัน ข้อ๒๐ ชนิด ขนาด และจำนวนของโคมลอยโคมไฟ โคมควัน หรือวัตถุอื่นใดที่คล้ายคลึงกันซึ่งจะทำการจุดและปล่อยนั้นจะต้องมีขนาดและรูปแบบของโคมลอยตามมาตรฐานผลิตภัณฑ์ชุมชนเลขที่ มผช. ๘๐๘/๒๕๕๒ตามที่กำหนดในประกาศสำนักงานมาตรฐานผลิตภัณฑ์อุตสาหกรรม เรื่องยกเลิกและกำหนดมาตรฐานผลิตภัณฑ์ชุมชน ฉบับที่ ๑๕๑๑ (พ.ศ. ๒๕๕๒) โคมลอย ลงวันที่ ๑๗กุมภาพันธ์ พ.ศ. ๒๕๕๒ดังนี้(๑)ตัวโคมลอยหรือโคมไฟต้องมีปริมาตรไม่เกิน ๑ ลูกบาศก์เมตร เส้นผ่านศูนย์กลางไม่เกิน ๙๐เซนติเมตร สูงไม่เกิน ๑๔๐ เซนติเมตร และทำจากวัสดุธรรมชาติ(๒)ส่วนที่เป็นเชื้อเพลิงของโคมลอยหรือโคมไฟให้ทำจากกระดาษชุบเทียนขี้ผึ้งหรือพาราฟินน้ำหนักไม่เกิน๕๕ กรัม ระยะเวลาการเผาไหม้ไม่เกิน ๘ นาทีโดยยึดติดกับตัวโคมด้วยเชือกทนไฟหรือลวดอ่อนเพื่อเป็นส่วนยึดเชื้อเพลิงกรณีที่ใช้ลวดอ่อนต้องเป็นลวดอ่อนเบอร์ ๒๔ (เส้นผ่านศูนย์กลางประมาณ ๐.๕มิลลิเมตร) จำนวน ๒ เส้น ความยาวเส้นละไม่เกิน ๓๐ เซนติเมตรและผูกโยงยึดกับตัวโคมด้วยเชือกที่ไม่ใช่เชือกไนล่อน(๓)โคมควันต้องทำจากกระดาษว่าวขนาดกว้าง x ยาว ไม่เกิน ๕๐ x ๗๕ เซนติเมตร/แผ่น จำนวนกระดาษไม่เกิน ๗๒ แผ่น/โคมขนาดความกว้างของปากโคมควันเส้นผ่าศูนย์กลางไม่น้อยกว่า ๖๐ เซนติเมตรและหลีกเลี่ยงการใช้สีกระดาษว่าวที่มีลักษณะคล้ายกับสีของท้องฟ้า เช่น สีฟ้า ขาวและเทา(๔)ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมลอย โคมไฟ โคมควันขณะปล่อย(๕)จำนวนการจุดและปล่อยให้อยู่ในดุลพินิจของนายอำเภอข้อ๒๑กำหนดระยะเวลาในการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกัน(๑)ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ตามปฏิทินจันทรคติไทยในแต่ละปี โดยให้จุดและปล่อยได้ในช่วงเวลา ๑๙.๐๐ นาฬิกาเป็นต้นไป ยกเว้นโคมควันให้จุดและปล่อยในช่วงเวลา ๐๙.๐๐ นาฬิกา ถึงเวลา ๑๒.๐๐นาฬิกา(๒)ให้กระทำได้ในเทศกาลส่งท้ายปีเก่าต้อนรับปีใหม่ ในวันที่ ๓๑ ธันวาคมของทุกปีโดยให้จุดและปล่อยได้ในช่วงเวลาตาม (๑)ข้อ๒๒ สถานที่จุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกันต้องเป็นไปตามหลักเกณฑ์ดังนี้(๑) สถานที่จุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้กระทำได้ในสถานที่ที่นายอำเภอแห่งท้องที่อนุญาตและจะต้องไม่อยู่ในเส้นทางการบินและไม่อยู่ในเขตปลอดภัยทางเดินอากาศตามข้อ ๑๐(๒)พื้นที่อื่นให้กระทำได้เมื่อได้รับอนุญาตจากนายอำเภอแห่งท้องที่ โดยให้นายอำเภอระบุพื้นที่การจุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกัน ให้ชัดเจนถึงขอบเขตปริมณฑลในการอนุญาตให้จุดและปล่อยข้อ๒๓ ให้นำความในหมวด ๑ ข้อ ๑๑ของประกาศนี้ มาใช้บังคับกับการจุดและปล่อยโคมลอย โคมไฟ โคมควันหรือวัตถุอื่นที่คล้ายคลึงกันโดยอนุโลมข้อ๒๔มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ห้ามมิให้ผู้ใดจำหน่ายโคมลอย โคมไฟ โคมควัน หรือวัตถุอื่นใดอันคล้ายคลึงกันในวัด สถานศึกษา ทางสาธารณะหรือที่สาธารณสถานเว้นแต่เป็นพื้นที่ที่นายอำเภอระบุไว้ตามข้อ ๒๒ (๒)(๒)ให้ผู้ได้รับอนุญาตจัดให้มีผู้ประสานการจุดและปล่อยโคมลอย โคมไฟ โคมควันหรือวัตถุอื่นใดอันคล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินหรือท่าอากาศยานตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยประกาศ ณ วันที่ ๑๙กันยายน พ.ศ. ๒๕๕๙สามารถ ลอยฟ้าผู้ว่าราชการจังหวัดลำปางชนิกา/ปริยานุช/จัดทำ๑๘ ตุลาคม ๒๕๕๙นุสรา/ตรวจ๕ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๓๗ ง/หน้า ๔๙/๑๗ ตุลาคม ๒๕๕๙